DEO A TENDERSKOG DOSIJEA:

UPUTSTVO ZA PONUĐAČE ZA DODELU GRAĐEVINSKOG MATERIJALA, NAMEŠTAJA I ELEKTRIČNIH UREĐAJA ZA SEOSKA DOMAĆINSTVA

BROJ PUBLIKACIJE: RHP-W5-VHG/COMP3-2015

Prilikom podnošenjа ponude, ponuđаč u potpunosti i bez ogrаničenjа prihvаtа posebne i opšte uslove ugovorа kаo jedinu osnovu nаvedenog postupkа nаbаvke, bez obzirа nа to kаkvi su njegovi uslovi prodаje, kojih se ovim odriče. Od ponuđаčа se očekuje dа pаžljivo prouče i poštuju sve uputstvа, obrаsce, odredbe ugovorа i specifikаcije sаdržаne u tenderskom dosijeu. Ukoliko ponuđаč ne podnese ponudu kojа sаdrži sve trаžene informаcije i dokumentаciju u utvrđenom roku, ponudа može biti odbijenа. Bilo kаkve rezerve i odstupanja u ponudi u odnosu nа tenderski dosije nisu prihvаtljive i to može biti rаzlog zа аutomаtsko odbijаnje ponude bez dаljeg rаzmаtrаnjа.

Ovim uputstvom utvrđuju se pravila podnošenja ponuda, izbora i realizacije ugovora koji se finansiraju u okviru Regionalnog stambenog programa.

1. **Dobra koje se nabavljaju i procenjena vrednost predmeta nabavke** 
   1. Dobra i prateće usluge koje su Naručiocu potrebne opisane su u Tehničkim specifikacijama, Opštim tehničkim uslovima i Projektnom zadatku, koji se nalazi u delu C ovog tenderskog dosijea.
   2. Dobra moraju da u potpunosti odgovaraju tehničkim specifikacijama definisanim u tenderskom dosijeu i da su u potpunoj saglasnosti sa svim crtežima, količinama, modelima, uzorcima, dimenzijama i ostalim instrukcijama naručioca iz predmetnog tenderskog dosijea i njegovim aneksima.
   3. Procenjena vrednost nabavke **iznosi 5.316.770,76 RSD bez PDV-a.**
2. **Vremenski raspored**

|  |  |  |
| --- | --- | --- |
|  | **DATUM** | **VREME\*** |
| **Rok za traženje dodatnih objašnjenja od Naručioca** | 01. jun 2018.  godine | **do 10 h** |
| **Poslednji dan na koji Naručilac pruža dodatne informacije** | 01. jun 2018.  godine | **do 15,30 h** |
| **Rok za podnošenje ponuda** | 12. jun 2018. godine | 12:00 časova |
| **Javno otvaranje ponuda** | 12. juna 2018. godine | 13:00 časova |
| **Odluka o dodeli/obustavi ugovora**\*\* | jun 2018.  godine | **-** |
| **Potpisivanje ugovora**\*\* | jul 2018.  godine | **-** |

**\* Sva vremena odnose se na vremensku zonu države Naručioca**\*\***Okvirni datum**

1. **Pravo učešća**
   1. Pravo učešća imaju sva pravna i fizička lica koja ispunjavaju sledeće obavezne uslove / kriterijume za učešće u postupku nabavke:
      1. Da su registrovani kod nadležnog organa;
      2. Da pravno lice ili njegov pravni zastupnik nisu osuđivani za krivično delo kao članovi organizovane kriminalne grupe; da nisu osuđivani za dela u oblasti privrednog kriminala, za dela protiv životne sredine, davanje ili primanje mita, za krivično delo prevare;
      3. Da je platilo dospele poreze i druge obaveze u skladu sa propisima Republike Srbije ili druge države ukoliko ima registrovano sedište na teritoriji te države;
      4. Da ima važeću dozvolu nadležnog organa za obavljanje privredne delatnosti koja je predmet javne nabave, ako je takva dozvola predviđena posebnim propisom;
      5. Ispunio je obaveze prema važećim propisima koji se odnose na zaštitu na radu, zapošljavanje i uslove rada, zaštitu životne sredine, i da nema zabranu obavljanja delatnosti koja je na snazi u vreme podnošenja ponude.
   2. Ponuđači dokazuju ispunjenost uslova iz tačke 3.1 sledećim dokumentima:
      1. Izvod iz registra nadležnog organa (pravna lica i preduzetnici: izvod iz Agencije za privredne registe (APR) ili drugog nacionalnog nadležnog organa)
      2. Potvrda nadležnog suda – **Za pravna lica:** 1) Izvod iz kaznene evidencije, odnosno uverenje osnovnog suda na čijem području je sedište domaćeg pravnog lica, odnosno sedište predstavništva ili ogranka stranog pravnog lica, kojim se potvrđuje da to pravno lice nije osuđivano za krivična dela protiv privrede, krivična dela protiv životne sredine, krivično delo primanja ili davanja mita, krivično delo prevare, 2) Izvod iz kaznene evidencije Posebnog odelјenja za organizovani kriminal Višeg suda u Beogradu, kojim se potvrđuje da pravno lice nije osuđivano za neko od krivičnih dela organizovanog kriminala; 3) Izvod iz kaznene evidencije, odnosno uverenje policijske uprave, kojim se potvrđuje da pravni zastupnik ponuđača nije osuđivan za krivična dela protiv privrede, krivična dela protiv životne sredine, krivično delo primanja ili davanja mita, krivično delo prevare i neko od krivičnih dela organizovanog kriminala. Ako ponuđač ima više pravnih zastupnika dužan je da dostavi dokaze za svakog od njih. **Za fizička lica**: Izvod iz kaznene evidencije, odnosno uverenje policijske uprave, kojim se potvrđuje da nije osuđivan za neko od krivičnih dela kao član organizovane kriminalne grupe ili osuđivan za krivična dela protiv privrede, krivična dela protiv životne sredine, krivično delo primanja ili davanja mita, krivično delo prevare); Dokument ne može biti stariji od dva meseca pre dana otvaranja ponuda.
      3. Uverenje nadležnog poreskog organa i organizacije za obavezno socijalno osiguranje (za Srbiju): Uverenje Poreske uprave Ministarstva finansija da je ponuđač izmirio dospele poreze i druge dažbine i uverenja nadležne lokalne samouprave da je izmirio obaveze po osnovu lokalnih javnih prihoda); Dokument ne može biti stariji od dva meseca pre dana otvaranja ponuda.
      4. Kopije dozvola navedenih u poglavlju 3.1.4 gore, ako se to zahteva zakonom zemlje;
      5. Potpisana i pečatom overena izjava ponuđača kojom potvrđuje da ispunjava obaveze u skladu sa pozitivnim propisima koji se odnose na bezbednost na radu, zapošljavanje i uslove rada, zaštitu životne sredine, i da nema zabranu obavljanja delatnosti koja je na snazi u vreme podnošenja ponude.
   3. Potrebni uslovi definisani tačkom 3.1 odnose se na sve članove zajedničkog poduhvata/konzorcijuma i sve podizvođače, sa izuzetkom zahteva iz tačke 3.1.4 koji se odnosi samo na člana zajedničkog preduzeća/konzorcijuma ili podizvođača koji stvarno obavlјa poslove za koje je potrebna posebna dozvola.
   4. Dokumenta iz tačke 3.2 mogu se podneti kao neoverena kopija. Naručilac, pre donošenja odluke o dodeli ugovora, može da zahteva da ponuđač čija ponuda je ocenjena kao najpovoljnija, dostavi na uvid original ili overenu kopiju nekog ili svih podnesenih dokumenata.
   5. Dokazi i potvrde navedeni u tački 3.2 ovog Uputstva, moraju da nose datum koji nije stariji od godinu dana pre dana otvaranja ponuda, osim ako drugačije nije utvrđeno u ovom Uputstvu za ponuđače. Dokazi iz tačke 3.2.2 i 3.2.3 ovog Uputstva ne mogu biti stariji od 2 (dva) meseca od dana otvaranja ponuda.
   6. Ponuđač koji je **upisan u Registar ponuđača** koji se vodi u Agenciji za privredne registre nije dužan da dostavi dokaze iz tačke 3.2.1. do 3.2.3.
   7. Ukoliko se trаženi dokumenti ne mogu izdаti u zemlji poreklа ponuđаčа, ponuđаč može, umesto dokumentа, dа podnese pisanu izjаvu, sаčinjenu pod krivičnom i mаterijаlnom odgovornošću, overenu pred sudskim ili uprаvnim orgаnom, jаvnim beležnikom ili drugim nаdležnim orgаnom te držаve.
   8. Ukoliko ponuđač ne dostavi na uvid original ili overenu kopiju zahtevanih dokumenata u roku koji odredi Naručilac, a koji ne može da bude kraći od 5 dana, Naručilac odbija ponudu.
   9. Ukoliko ponuđač ne dostavi neka od dokumenata iz tačke 3.2, Naručilac ne odbija ponudu ukoliko su traženi dokumenti/dokazi javno dostupni na internet stranicama nadležnih organa
   10. Da bi se kvalifikovao Ponuđač mora da dokaže Naručiocu da suštinski zadovoljavauslove propisane tenderskim dosijeom. Ukoliko ponudu podnosi grupa ponuđača, kriterijumi izbora odnose se na grupu ponuđača u celini ako nije drugačije izričito navedeno. Ponuđač je dužan da u ponudi navede da li će izvršenje nabavke delimično poveriti podizvođaču i da navede u svojoj ponudi procenat ukupne vrednosti nabavke koji će poveriti podizvođaču, a koji ne može biti veći od 50%.
       1. **Finansijski kapacitet** ponuđača:
2. **Likvidnost:** Da ponuđač nije imao registrovane blokade računa u poslednjih dvanaest (12) meseci do dana objavljivanja Obaveštenja o pokretanju nabavke.

Ova odredba odnosi se na sve ponuđače iz grupe ponuđača i podizvođače.

1. **Stečaj i likvidacija**: Da nad ponuđačem nije pokrenut postupak stečaja ili likvidacije, odnosno prethodni stečajni postupak.

Ova odredba se odnosi na sve ponuđače iz grupe ponuđača i podizvođače.

1. **Poslovni prihod:** Ponuđač mora da poseduje prosečan poslovni prihod, tokom prethodne tri godine (2014, 2015 i 2016), koji iznosi 1,5 puta procenjene vrednosti nabavke. (najmanje u iznosu 7.975.156,14 RSD bez PDV-a).

Grupa ponuđača: Jedan od članova grupe ponuđača u obavezi je da ispuni ne manje od 50% navedenog uslova.

* + 1. **Tehnički kapacitet** ponuđača:

1. **Transportni kapacitet**: Najmanje jedan kamion i najmanje jedan viljuškar, u vlasništvu ili iznajmljeni;

Grupa ponuđača: Navedeni uslov potrebno je da ispunjava grupa u celosti (makar jedan član grupe ponuđača).

* 1. Ponuđač dokazuje ispunjenost uslova iz tačke 3.10 dostavljanjem sledećih dokumenata:
     1. **Dokazi o finansijskom** kapacitetu ponuđača:

1. **Dokaz likvidnosti**: Za domaće ponuđače potvrda Narodne banke Srbije ili, za strane ponuđače potvrda poslovne banke ponuđača (ili drugog nadležnog organa države sedišta ponuđača), o broju dana likvidnosti koja mora da je izdata posle objavljivanja javnog poziva za podnošenje ponuda i da se odnosi na period od 12 (dvanaest) meseci do dana objavljivanja javnog poziva za podnošenje ponuda uključujući i taj dan;

Ukoliko Ponuđač podnosi zajedničku ponudu dužan je da dostavi predmetne potvrde za svakog člana grupe ponuđača. Ukoliko Ponuđač podnosi ponudu sa podizvođačem, dužan je da dostavi predmetne potvrde za svakog od podizvođača.

1. **Dokaz da nije pokrenut postupak stečaja ili likvidacije,** odnosno prethodni stečajni postupak, Ponuđač dokazuje dostavljanjem Izjave u skladu sa Obrazcem 2 - Izjava Ponuđača;

Ukoliko Ponuđač podnosi zajedničku ponudu, Ponuđač je dužan da dostavi i Izjavu svakog člana grupe ponuđača, potpisanu od strane ovlašćenog lica i overenu pečatom - Obrazac2 - Izjava ponuđača.

Ukoliko Ponuđač podnosi ponudu sa podizvođačem, dužan je da dostavi predmetne potvrde za svakog od podizvođača.

1. **Dokaz poslovnih prihoda:** Overeni bilans uspeha za poslednje tri obračunske godine (2014, 2015. i 2016. godinu).

Ukoliko Ponuđač podnosi zajedničku ponudu dužan je da dostavi predmetne bilanse za svakog člana grupe ponuđača.

* + 1. **Dokazi o tehničkom kapacitetu ponuđača:**

1. Ponuđačevi dokumenti o vlasništvu, ugovor o iznajmljivanju ili pismo o namerama vlasnika da iznajmi kamion i viljuškar ponuđaču;

Grupa ponuđača: Navedeni uslov potrebno je da ispunjava grupa u celosti (makar jedan član grupe ponuđača).

1. **Sadržaj tendera, valuta i jezik postupka**

## Jezik postupka **je srpski jezik**. Ponude, sva prepiska i dokumenti u vezi sa postupkom javne nabavke koja se razmanjuje između ponuđača i Naručioca moraju da budu na srpskom jeziku.

## Prateća dokumentacija i štampana literatura koju dostavlja ponuđač može da bude i na drugom jeziku, pod uslovom da je uz nju dostavljen i prevod na jezik postupka, kako je navedeno u prethodnom tekstu. Za potrebe tumačenja ponude prednost ima srpski jezik.

Ponuđači ponudu dostavljaju izraženu **u dinarima (RSD).**

**PONUDA MORA DA SADRŽI SLEDEĆA DOKUMENTA:**

1. **Administrativni deo ponude** koji uključuje:
2. Popunjen, potpisan i pečatom overen Obrazac 1 : Obrazac ponude, kao i potpisan i pečatom overen Sporazum o integritetu koji čini sastavni deo Obrasca (ponude). Ukoliko Ponuđač podnosi zajedničku ponudu dužan je da dostavi potpisan Sporazum o integritetu, za svakog člana grupe ponuđača, u originalu.
3. Dokaze iz tačke 3.2 i 3.11 Uputstva ponuđačima.
4. Popunjen, potpisan i pečatom overen Obrazac 2 : Izjava ponuđača.
5. Propisno overen potpis: zvanični dokument (statut, punomoćje, izjava beležnika, itd.) kojim se dokazuje da je lice koje potpisuje u ime ponuđača dokumenta koji čine ponudu propisno ovlašćeno za to.
6. Sredstvo obezbeđenja za ozbiljnost ponude u skladu sa tačkom 15.1. Uputstva ponuđačima i Obrascem 3: Sredstvo obezbeđenja za ozbiljnost ponude.
7. Potpisan i pečatom overen model Ugovornog sporazuma (tenderski dosije, deo B: Ugovorni sporazum o isporuci dobara).
8. **Tehnički deo ponude** koji uključuje**:**
9. Zahteve po pitanju kvaliteta i standarde koji se nalaze u tenderskom dosijeu, **Aneks 1 – Tehnički zahtevi i standardi**, potpisane i pečatirane od strane lica ovlašćenog da u ime Ponuđača potpisuje dokumenta koji čine ponudu.
10. **Finansijski deo ponude** koji uključuje**:**
11. Finansijski deo ponude na bazi DDP[[1]](#footnote-1) + istovar za ponuđena dobra. Finansijski deo ponude podnosi se popunjavanjem **Aneksa 2: Struktura i količina za materijal** i popunjavanjem **Obrasca 1 – Obrazac ponude**.

Ako podneseni dokazi nisu na jeziku postupka, Naručilac može tražiti da se dostavi prevod dostavljene dokumentacije na jezik postupka kako bi se omogućila procena dokumentacije. Dokaz ili izjave mogu biti originali ili kopije. Ako se dostavljaju kopije, originali se moraju poslati na uvid na zahtev Naručioca.

Podsećamo ponuđače da davanje netačnih podataka po ovom tenderskom postupku može da dovede do odbijanja njihove ponude odnosno raskida ugovora u okviru Regionalnog stambenog programa.

U nastavku slede informacije u vezi sa poreskim i carinskim propisima.

Izuzeće od poreza:

Sva plaćanja finansirana iz donorskih sredstava u okviru Regionalnog stambenog programa u potpunosti su oslobođena od PDV-a, u skladu sa tim predmetni ugovor je oslobodjen plaćanja PDV-a.

Postupak oslobađanja od plaćanja PDV:

U slučaju sklapanja ugovora u kontekstu Regionalnog stambenog programa u vezi sa realizacijom radova, pružanjem usluga ili isporukom dobara, a kada je ugovarač/izvođač domaće/strano lice, krajnji korisnik (Jedinica za upravljanje projektima u javnom sektoru d.o.o. Beograd ili Komesarjat za izbeglice i migracije Republike Srbije, ili treće lice) projekta ima pravo da u okviru ugovora koji se sprovodi pristupi postupku oslobađanja od PDV u skladu sa Pravilnikom o izmenana i dopunama Pravilnika o načinu i postupku ostvarivanja poreskih oslobodjenja kod PDV-a sa pravom na odbitak predhodnog poreza – član 1 i član 2 stav 1 (dokument je Službeni glasnik 3460-40/2015). Ugovarač/Izvođač je u obavezi da podnese profakturu krajnjem korisniku koji popunjava PPO-PDV formular, koji se dalje zajedno sa profakturom dostavlja Poreskoj upravi – Centrali.

1. **Ponuda sa varijantama**

Ponude sa varijantama nisu dozvoljene u ovom postupku javne nabavke.

1. **Period obaveznog važenja ponude**

Period važenja ponuda je najmanje 120 dana od dana isteka roka za podnošenje ponuda.

Naručilac može, u slučaju potrebe, da traži od ponuđača da produže period važenja ponude kao i period važenja tenderske garancije za ozbiljnost ponude.

1. **Dodatne informacije pre isteka roka za podnošenje ponuda**

Ponuđači mogu da upute pitanja u pisanoj formi na sledeću adresu**:**

[novka.zagorcic@uprava.novisad.rs](mailto:novka.zagorcic@uprava.novisad.rs) ili faksom na broj: 021/4882-840

najkasnije do 01.06.2018. godine 10 h, uz naznaku broja publikacije i naziv ugovora:

RHP-W5-VHG/COMP3-2015 - Regionalni stambeni program- Stambeni projekat u Republici Srbiji, Nabavka građevinskog materijala, nameštaja i električnih uređaja za seoska domaćinstava

Naručilac nije u obavezi da daje dodatna objašnjenja na pitanja koja stignu posle navedenog roka.

Svi ponuđači koji pokušaju da zakažu pojedinačni sastanak sa Naručiocem i/ili vladom države korisnice i/ili Banke za razvoj Saveta Evrope u vezi sa ugovorom tokom trajanja tendera mogu da budu isključeni iz tenderskog postupka.

Sva dodatna objašnjenja tenderskog dosijea istovremeno se saopštavaju u pisanoj formi svim ponuđačima najkasnije do 01.06.2018. godine do 15,30 h.

Nisu planirani informativni sastanci.

Nisu planirani izlasci na teren.

Ne organizuju se pojedinačne posete potencijalnih ponuđača za vreme trajanja tenderskog postupka.

1. **Podnošenje i otvaranje ponuda**
   1. **Podnošenje ponuda**

Rok za predaju ponuda **je 12. jun 2018. godine do 12 časova.** Ponude će se smatrati blagovremenim ukoliko budu primljene kod Naručioca do isteka roka za predaju ponuda. Ponude koje pristignu nakon isteka krajnjeg roka za predaju ponuda smatraće se neblagovremenim,neće se uzeti u razmatranje i biće neotvorene vraćene Ponuđaču nakon završetka postupka otvaranja ponuda. Ponude moraju da sadrže dokumenta iz tačke 4. ovog Uputstva, a dostavljaju se preporučenom poštom (zvaničnom poštanskom službom) **ILI** lično (uključujući i kurirsku službu), **u periodu od 07:30h do 15:30h,** uz potvrdu o prijemu sa naznakom datuma i vremena prijema, na adresu:

**Pisarnica Gradske uprave za opšte poslove Grada Novog Sada,**

**Trg slobode 1, Novi Sad,**

**za Gradsku upravu za socijalnu i dečiju zaštitu**

**Komisiji za Javnu nabavku – NE OTVARATI**

**Ponude dostavljene drugačije neće se razmatrati.**

Celokupna ponuda se dostavlja u jednom originalnom primerku na kojem je jasno naznačeno "original", i u jednom primerku na kojem je jasno naznačeno "kopija". Elektronska kopija ponude (CD) prilaže se štampanoj verziji u odvojenoj koverti u kojoj se dostavlja ponuda. Napomena: **Aneks 1: Tehnički zahtevi i standardi** i **Aneksa 2: Struktura i količina za materijal** se prilažu u inicijalnom formatu, kao MS Office Excel dokument. U slučaju nepodudaranja između originala i kopije, merodavan je original.

Ponuda se **mora** dostaviti u zatvorenoj koverti, koja nosi jasnu oznaku **„Ponuda“** i **jasnu naznaku šifre tenderskog postupka RHP-W5-VHG/COMP3-2015.**

Spoljašnja koverta treba da sadrži sledeće podatke:

1. gore navedenu adresu za dostavljanje ponuda;
2. reči „Ne otvarati pre isteka roka za podnošenje ponudaˮ;
3. naziv ponuđača;
4. broj i datum Poziva za podnošenje ponuda.
   1. **Otvaranje ponuda**

Otvaranje ponuda će se obaviti **istog dana 12. juna 2018. godine u 13.00 časova u prostorijama Naručioca: Novi Sad, Zarka Zrenjanina 2, mala sala II sprat.**

1. **Izmena, dopuna ili povlačenje ponuda**

Ponuđači mogu da promene, dopune ili povuku svoju ponudu uz pisano obaveštenje pre isteka roka za podnošenje ponuda. Ponude se ne mogu menjati po isteku tog roka.

Svako obaveštenje o izmeni, dopuni ili povlačenju ponude mora se pripremiti i dostaviti u skladu sa Poglavljem 8. iz prethodnog teksta. Spoljašnja koverta (i relevantna unutrašnja) moraju biti obeležene sa „Izmena“, „Dopuna“ ili „Povlačenje“, kako je prikladno slučaju.

1. **Troškovi pripreme ponude**

Troškovi koje ponuđači snose u pripremi i dostavljanju ponude ne mogu se refundirati. Sve troškove nastale u pripremi i podnošenju ponude mora da snosi ponuđač, uključujući i troškove razgovora sa predloženim ekspertima.

1. **Vlasništvo nad ponudom**

Naručilac zadržava pravo vlasništva nad ponudama pristiglim u toku tenderskog postupka. Samim tim, ponuđači nemaju pravo na povraćaj svojih ponuda.

1. **Ocena ponuda**

Nakon otvaranja ponuda, Komisija za javne nabavke proverava i vrši stručnu ocenu ponuda.

Ponude koje nisu suštinski usaglašene sa traženim uslovima i tehničkim zahtevima predviđenim tenderskim dosijeom su neprihvatljive za Naručioca.

Ponude koje prelaze procenjenu vrednost javne nabavke su neprihvatljive za naručioca.

* 1. **Izbor ponude**

**Najniža cena:**

**Kriterijum za dodelu ugovora će biti najniža ponuđena cena.**

U slučaju dve ponude sa najnižom ponuđenom cenom, najpovoljnijom ponudom će se smatrati ponuda sa dužim rokom važenja ponude.

1. **Poverljivost**

Celokupni postupak procene je poverljiv, i podleže propisima Naručioca o pristupu dokumentima. Članovi Komisije za nabavku su zajednički i solidarno odgovorni za zakonitost sprovedenog postupka i zajednički donose odluke u predmetnom postupku na zatvorenim sastancima. Komisija za nabavku je dužna da:

1. čuva kao poverljive sve podatke o ponuđačima sadržane u ponudi koje je kao takve, u skladu sa zakonom, ponuđač označio u ponudi;
2. odbije davanje informacije koja bi značila povredu poverljivosti podataka dobijenih u ponudi;
3. čuva kao poslovnu tajnu imena zainteresovanih lica, ponuđača, podatke o podnetim ponudama do otvaranja ponuda.

Neće se smatrati poverljivim dokazi o ispunjenosti obaveznih uslova, cena i drugi podaci iz ponude koji su od značaja za primenu elemenata kriterijuma i rangiranje ponude.

Izveštaj o oceni ponuda i prateće pisane beleške služe samo za službene potrebe i ne mogu se saopštavati ni ponuđačima, niti trećim licima, osim Naručiocu, Banci za razvoj Saveta Evrope, Evropskoj agenciji za borbu protiv prevara i Evropskom revizorskom sudu.

1. **Partije**

Predmet javne nabavke se nabavlja kao celina i **nije podeljen na partije**.

1. **Finansijsko obezbeđenje**
   1. **Blanko solo menica za ozbiljnost ponude**

Blanko solo menica za ozbiljnost ponude, koja mora biti evidentirana u Registru menica i ovlašćenja Narodne banke Srbije. Menica mora biti overena pečatom i potpisana od strane lica ovlašćenog za zastupanje, a uz istu mora biti dostavljeno popunjeno i pečatom overeno menično ovlašćenje kojim se Naručilac ovlašćuje da popuni menicu na iznos na 3% od procenjene vrednosti javne nabavke odnosno **159.503,12 izraženu u** dinarima (RSD).

Uz blanko solo menicu za ozbiljnost ponude ponuđač je dužan da dostavi:

* kopiju kartona deponovanih potpisa koji je izdat od strane poslovne banke koju ponuđač navodi u meničnom ovlašćenju  - pismu (Depo karton);
* kopiju obrasca overenih  potpisa lica ovlašćenih za zastupanje (OP obrazac);
* potvrdu banke o prijemu zahteva za registraciju menice (Zahtev za registraciju/brisanje menice, overen od strane banke).

Rok važenja meničnog ovlašćenja iznosi minimum 30 dana duže od roka važenja ponude.

Blanko solo menica za ozbiljnost ponude se može se oduzeti (aktivirati za plaćanje) ukoliko je ponuđač:

* povukao svoju ponudu za vreme perioda važnosti ponude kojeg je ponuđač naznačio u obrascu za ponudu; i/ili
* nakon što je dobio obaveštenje o prihvatanju njegove ponude od strane naručioca za vreme perioda važnosti ponude, (i) nije uspeo ili je odbio da zaključi ugovor; ili (ii) nije uspeo ili je odbio da pribavi blanko solo menicu za dobro izvršenje posla, i, u skladu sa uputstvima ponuđaču, i/ili
* nije ispravio aritmetičke greške ili odbio da ispravi aritmetičke greške u skladu sa tačkom 17. Uputstva ponuđačima.

Naručilac se obavezuje da blanko solo menicu za ozbiljnost ponude sa meničnim ovlašćenjem vrati izabranom ponuđaču po prijemu blanko solo menice za dobro izvršenje posla, a ostalim ponuđačima po stupanju ugovora na snagu potpisanog sa izabranim ponuđačem.

* 1. **Blanko solo menica za dobro izvršenje posla i stupanje ugovora na snagu**

Ponuđač kome bude dodeljen ugovor, dužan je da prilikom zaključenja ugovora preda Naručiocu blanko solo menicu za dobro izvršenje posla. Blanko solo menica za dobro izvršenje posla mora biti evidentirana u Registru menica i ovlašćenja Narodne banke Srbije. Menica mora biti overena pečatom i potpisana od strane lica ovlašćenog za zastupanje, a uz istu mora biti dostavljeno popunjeno i pečatom overeno menično ovlašćenje kojim se Naručilac ovlašćuje da popuni menicu na iznos od 10% od ugovorene vrednosti u RSD.

Uz menicu ponuđač je dužan da dostavi:

* kopiju kartona deponovanih potpisa koji je izdat od strane poslovne banke koju ponuđač navodi u meničnom ovlašćenju - pismu (Depo karton);
* kopiju obrasca overenih potpisa lica ovlašćenih za zastupanje (OP obrazac);
* potvrdu banke o prijemu zahteva za registraciju menice (Zahtev za registraciju/brisanje menice, overen od strane banke).

.Period važenja meničnog ovlašćenja za dobro izvršenje posla iznosi minimum 30 dana duže od krajnjeg roka za završetak isporuke dobara. Ugovor stupa na snagu danom dostavljanja blanko solo menice za dobro izvršenje posla Naručiocu.

* 1. **Bankarske garancije**

Sve bankarske garancije moraju da budu:

1. Izražene u dinarima (RSD);
2. Neopozive, bez protesta, bezuslovne i plative na prvi poziv;
3. Dostavljene bankarske garancije ne mogu da sadrže nikakve dodatne uslove, kraći period važenja nego što je to odredio Naručilac, niže iznose nego što je to odredio Naručilac, niti izmenjenu teritorijalnu nadležnost u slučaju spora;
4. Bankarske garancije mogu da izdaju lokalne ili inostrane banke, a obavezno ih odobrava i prihvata Naručilac.
   1. **Garancija banke za povraćaj avansa**

Ponuđač kome bude dodeljen ugovor, ukoliko se bude opredelio za isplatu dela ugovorene sume putem avansa (avans je opcioni), dužan je da u roku od 30 (trideset) kalendarskih dana od dana zaključenja ugovora preda Naručiocu garanciju banke za povraćaj avansa, na iznos traženog avansa, koji ne može biti veći od 30% ugovorene cene (RSD), u formi definisanoj u Delu B tenderskog dosijea – Bankarske garancije. Period važenja garancije banke za povraćaj avansa iznosi najmanje 30 dana duže od roka za završetak isporuke dobara. Avans se plaća u roku od 30 dana od dana dostavlјanja garancije za povraćaj avansa.

* 1. **Banke koje mogu da izdaju garanciju**

Garancija banke, koju izabrani ponuđač treba da dostavi po potpisivanju ugovora, mora biti izdata od banke prihvatljive za Naručioca.

Ponuđači rezidenti dostavljaju garancije domaćih banaka.

Za ponuđače nerezidente prihvatljive su garancije stranih banaka koje imaju najmanji rejting BBB+ (Baa1), a ukoliko strana banka ima niži rejting od traženog ponuđač nerezident će biti u obavezi da uz garanciju strane banke obezbedi i kontragarancju domaće banke prihvatljive za naručioca.

Ukoliko nerezident dostavlja garanciju strane banke prihvatljive za naručioca potrebno je da istu dostavi preko korespodentne banke u Republici Srbiji.

Naručilac zadržava pravo da, u slučaju promenjenog rejtinga banke tokom trajanja ugovora sa ponuđačem, zahteva zamenu garancije ili kontragaranciju prihvatljive banke.

1. **Klauzule o etičkom kodeksu / Koruptivna praksa**

a) Svaki pokušaj ponuđača da pribavi poverljive informacije, uđe u nezakonite sporazume sa konkurencijom ili da utiče na Komisiju za javne nabavke u toku postupka ispitivanja, obrazlaganja, procene i poređenja ponuda dovelo bi do odbijanja njegove ponude, a može da dovede i do izricanja administrativnih kazni.

b) Ponuđač ne sme da bude pod uticajem sukoba interesa i ne sme da bude u ekvivalentnom odnosu u tom smislu sa drugim ponuđačima ili stranama uključenim u projekat.

c) Razvojna banka Saveta Evrope zadržava pravo da obustavi ili prekine finansiranje projekta ukoliko se u bilo kojoj fazi postupka dodele ili realizacije ugovora otkrije koruptivna praksa, i ako Naručilac ne preduzme sve odgovarajuće mere da otkloni takvu smetnju. Za potrebe ove odredbe, „koruptivna praksa“ podrazumeva nuđenje mita, poklona, nagrade ili provizije nekom licu kao podsticaj ili nagradu za izvršenje ili uzdržavanje od izvršenja neke radnje u vezi sa dodelom ili realizacijom ugovora koji je već zaključen sa Naručiocem.

d) Ponuda se odbija ili se realizacija ugovora prekida ukoliko se otkrije da je dodela ili realizacija ugovora dovela do neobičnih komercijalnih izdataka. Ti neobični komercijalni izdaci su provizije koje nisu pomenute glavnom ugovoru, ili koje ne proističu iz valjano zaključenih ugovora koji se odnose na glavni ugovor, provizije koje nisu uplaćene za stvarno izvršenu ili legitimnu uslugu, provizije za slobađanje od poreza, provizije uplaćene primaocu koji nije jasno identifikovan ili provizije uplaćene kompaniji koja po svemu sudeći predstavlja samo paravan.

e) Sa ugovaračima za koje se utvrdi da su uplaćivali neobične komercijalne izdatke u projektima koje finansira Razvojna banka Saveta Evrope, ugovori se u zavisnosti od ozbiljnosti uočenih činjenica raskidaju ili se trajno isključuju iz učešća u ugovorima u okviru Regionalnog stambenog programa.

1. Naručilac zadržava pravo da obustavi ili prekine postupak kada se utvrdi da je postupak dodele sadržao ozbiljne greške, nepravilnosti ili je bio predmet prevare. Ukoliko se ozbiljne greške, nepravilnosti ili prevara otkriju nakon dodele ugovora, Naručilac može da odustane od zaključenja ugovora.
2. **Dodatna objašnjenja i ispravljanje aritmetičkih grešaka**

Naručilac može da zahteva od ponuđača dodatna objašnjenja koja će mu pomoći pri pregledu, vrednovanju i upoređivanju ponuda, a može da vrši i kontrolu (uvid) kod ponuđača odnosno njegovog podizvođača.

Naručilac ne može da zahteva, dozvoli ili ponudi promenu elemenata ponude koji su od značaja za primenu kriterijuma za dodelu ugovora, odnosno promenu kojom bi se ponuda koja je neprihvatljiva učinila prihvatljivom, osim ako drugačije ne proizlazi iz prirode postupka javne nabavke.

Komisija za javne nabavke će izvršiti ispravke u ponudi, uz saglasnost ponuđača, u sledećim slučajevima:

1. kada postoji razlika između iznosa iskazanim brojkama i slovima, u kom slučaju prednost ima iznos iskazan slovima;
2. kada postoji razlika između jedinične cene i ukupnog iznosa, prednost ima ponuđena jedinična cena.

Komisija za javne nabavke prilagođava iznos iz ponude u slučaju aritmetičke greške, a ponuđač je u obavezi da prihvati prilagođeni iznos. Ako ponuđač ne prihvati prilagođavanje, njegova ponuda može da bude odbijena, a tenderska garancija za ozbiljnost ponude aktivirana.

Sva pojašnjenja i ispravke će se vršiti za vreme stručne ocene ponuda.

1. **Odluka o dodeli ugovora, potpisivanje ugovora i obaveštenje o zaključenom ugovoru** 
   1. **Odluka o dodeli ugovora**

U skladu sa tačkom 12. Ocena ponuda, Naručilac u periodu važnosti ponuda, donosi Odluku o dodeli ugovora, i dodeljuje ugovor Ponuđaču za čiju se ponudu utvrdi da je prihvatljiva, tj. ponuda sa najnižom ponuđenom cenom. Naručilac će objaviti Odluku o dodeli ugovora na Portalu javnih nabavki Uprave za javne nabavke: <http://portal.ujn.gov.rs> i na svojoj internet stranici: [www.novisad.rs](http://www.novisad.rs) u roku od 3 dana od dana donošenja Odluke*.*

Zainteresovane strane imaju pravo da Naručiocu ulože žalbu na Odluku o dodeli ugovora u roku od 10 kalendarskih dana od dana objavljivanja iste. Žalba naručiocu se dostavlja pisanim putem, preporučenom poštom (zvaničnom poštanskom službom) **ILI** lično (uključujući i kurirsku službu) **u periodu od 07:30h do 15:30h**, uz potvrdu o prijemu sa naznakom datuma i vremena prijema, na adresu:

**Pisarnica Gradske uprave za opšte poslove Grada Novog Sada,**

**Trg slobode 1, Novi Sad,**

**za Gradsku upravu za socijalnu i dečiju zaštitu**

**Komisiji za Javnu nabavku – NE OTVARATI**

**ILI** putem elektronske pošte na adresu: [novka.zagorcic@novisad.rs](mailto:novka.zagorcic@novisad.rs)

Protiv Odluke Naručioca kojom je odlučeno povodom podnete žalbe, podnosilac žalbe može u roku od 3 dana od dana prijema Odluke nastaviti postupak pred drugostepenoom komisijom (Komisija za zaštitu prava ponuđača u postupcima po žalbama na odluke donete u postupcima za dodelu ugovora za realizaciju Regionalnog programa stambenog zbrinjavanja u Republici Srbiji, koje sprovode jedinice lokalne samouprave) dostavljanjem pisanog izjašnjenja o nastavku postupka i to putem elektronske pošte na adresu [rhpsrbzalbe@piu.rs](mailto:rhpsrbzalbe@piu.rs)

* 1. **Potpisivanje ugovora**

Izabrani ponuđač je dužan da pristupi potpisivanju ugovora u roku od 10 dana od poziva naručioca. Ugovor stupa na snagu dostavljanjem traženih sredstva finansijskog obezbeđenja - bankarske garancije za povraćaj avansa (ukoliko je tražen avans) i blanko solo menice za dobro izvršenje posla, na način definisan tenderskom dokumentacijom ( koje se dostavljaju u roku od 30 dana od dana zaključenja ugovora).

Ukoliko izabrani ponuđač ne zaključi ugovor, odnosno ne dostavi tražena sredstva finansijskog obezbeđenja, takav propust može da stvori osnov za stavljanje van snage Odluke o dodeli ugovora. U tom slučaju, Naručilac ugovor može da dodeli sledećem najpovoljnijem ponuđaču ili da obustavi tenderski postupak.

Sledeći najpovoljniji ponuđač će biti pozvan na potpisivanje ugovora u slučaju da ponuđač čija je ponuda izabrana kao najpovoljnija (prvorangirani ponuđač) ne pristupi potpisivanju ugovora ili ne dostavi tražena sredstva finansijskog obezbeđena u ostavljenom roku. Sledeći najpovoljniji ponuđač može da odbije dodelu ugovora ukoliko je do momenta objavljivanja Odluke o dodeli ugovora istekao rok važenja njegove ponude.

* 1. **Obaveštenje o zaključenom ugovoru**

Odgovarajuće obaveštenje o zaključenom ugovoru objavljuje se na internet stranici Naručioca – [www.novisad.rs](http://www.novisad.rs) i na Portalu javnih nabavki Uprave za javne nabavke – <http://portal.ujn.gov.rs>

1. **Obustava tenderskog postupka**

U slučaju obustave tenderskog postupka, Naručilac objavljuje Odluku o obustavi postupka na Portalu javnih nabavki Uprave za javne nabavke: <http://portal.ujn.gov.rs> i na svojoj internet stranici: [www.novisad.rs](http://www.novisad.rs) u roku od 3 dana od dana donošenja Odluke*.*

Zainteresovane strane imaju pravo da Naručiocu ulože žalbu na Odluku o obustavi postupka u roku od 10 kalendarskih dana od dana objavljivanja iste. Žalba naručiocu se dostavlja pisanim putem, preporučenom poštom (zvaničnom poštanskom službom) **ILI** lično (uključujući i kurirsku službu) **u periodu od 07:30h do 15:30h**, uz potvrdu o prijemu sa naznakom datuma i vremena prijema, na adresu:

**Pisarnica Gradske uprave za opšte poslove Grada Novog Sada,**

**Trg slobode 1, Novi Sad,**

**za Gradsku upravu za socijalnu i dečiju zaštitu**

**Komisiji za Javnu nabavku – NE OTVARATI**

**ILI** putem elektronske pošte na adresu: [novka.zagorcic@novisad.rs](mailto:novka.zagorcic@novisad.rs)

Protiv Odluke Naručioca kojom je odlučeno povodom podnete žalbe, podnosilac žalbe može u roku od 3 dana od dana prijema Odluke nastaviti postupak pred drugostepenom komisijom (Komisija za zaštitu prava ponuđača u postupcima po žalbama na odluke donete u postupcima za dodelu ugovora za realizaciju Regionalnog programa stambenog zbrinjavanja u Republici Srbiji, koje sprovode jedinice lokalne samouprave) dostavljanjem pisanog izjašnjenja o nastavku postupka i to putem elektronske pošte na adresu [rhpsrbzalbe@piu.rs](mailto:rhpsrbzalbe@piu.rs)

Ukoliko se tenderski postupak obustavlja pre javnog otvaranja ponuda, neotvorene i zapečaćene koverte se vraćaju ponuđačima.

Do obustave može da dođe u sledećim slučajevima:

1. Postupak prikupljanja ponuda nije uspeo, odnosno nije prispela nijedna ponuda koja je prihvatljiva u kvalitativnom ili finansijskom smislu, ili nije prispela nijedna ponuda uopšte;
2. Ekonomski ili tehnički uslovi opštih i posebnih uslova ugovora predviđenog tenderskim dosijeom su suštinski izmenjeni;
3. Sve tehnički usaglašene ponude u značajnoj meri premašuju raspoloživa finansijska sredstva i
4. Zapažene su proceduralne greške u sprovođenju postupka javne nabavke.

Naručilac ni u kom slučaju nije odgovoran za bilo kakvu štetu, uključujući bez ograničenja štetu ili gubitak dobiti, do kojih može da dođe u vezi sa obustavom tenderskog postupka, čak i kada je Naručilac bio upoznat sa mogućnošću nastanka štete.

1. DDP (delivered duty paid)) - Incoterms 2010 International Chamber of Commerce - <http://www.iccwbo.org/incoterms/id3040/index.html> [↑](#footnote-ref-1)